فدا محمد ناشاد

فدا محمد ناشاد،  گلگت بلتستان سے تعلق رکھنے والے ایک سینئر پاکستانی سیاست دان ہیں جنہوں نے گلگت بلتستان اسمبلی کے دوسرے سپیکر کے طور پر خدمات انجام دیں۔ وہ پاکستان مسلم لیگ ن کے رکن تھے۔  انہوں نے پاکستان تحریک انصاف میں شمولیت اختیار کی۔ وہ بلتستان کلچر اینڈ ڈویلپمنٹ فاؤنڈیشن  کے چیئرمین ہیں۔

ابتدائی زندگی اور تعلیم 
فدا محمد ناشاد کا تعلق بلتستان کے شاہی خاندان "دی مقپون" سے ہے۔ وہ سکردو کے ایک گاؤں حسین آباد میں کاچو امیر بیگ مقپون کے ہاں پیدا ہوئے جنہوں نے 1940 کی دہائی میں ڈوگرہ راج سے بلتستان کی آزادی کے لیے بہت اہم کردار ادا کیا تھا۔ فدا محمد ناشاد نے اپنی ابتدائی تعلیم اپنے آبائی شہر حسین آباد (اس وقت کھپچھونگ کہلاتی تھی) سے شروع کی۔

سیاسی کیریئر 
فدا محمد ناشاد ضلع سکردو سے مسلم لیگ (ن) کے سرگرم رکن تھے۔ وہ گلگت بلتستان کی قانون ساز اسمبلی سے ایم ڈی جیز ٹاسک فورس کے رکن ہیں۔ اس سے قبل وہ 1994 میں شمالی علاقہ جات کونسل کے رکن منتخب ہوئے تھے۔ وہ 1999 میں دوسری مدت کے لیے شمالی علاقہ جات کونسل کے رکن کے طور پر منتخب ہوئے۔ بعد میں انہیں کونسل کا ڈپٹی چیف ایگزیکٹو منتخب کیا گیا۔ وہ 2004 میں تیسری مدت کے لیے قومی اسمبلی کے رکن منتخب ہوئے۔ فدا محمد ناشاد نے 2015 کے گلگت بلتستان کے انتخابات میں GBLA-9 سے اپنی نشست جیتی تھی۔ اس کے بعد وہ گلگت بلتستان اسمبلی کے اسپیکر منتخب ہوئے۔  2020 میں، 2020 کے گلگت بلتستان کے انتخابات سے پہلے، انہوں نے پاکستان تحریک انصاف میں شمولیت اختیار کی۔

الیکشن 2020 
فدا محمد ناشاد جی بی اے 9 سے پی ٹی آئی کے ٹکٹ ہولڈر کے طور پر امیدوار تھے تاہم انہیں وزیر محمد سلیم اور آزاد امیدوار نے شکست دی۔

شاعری 
فدا محمد ناشاد گلگت بلتستان کے معروف شاعر ہیں۔ وہ عموماً قصیدہ، منقبت اور حمدیہ لکھتے ہیں لیکن غزلیات میں بھی دلچسپی رکھتے ہیں۔ ان کا پہلا شعری مجموعہ اب زیرِ اشاعت ہے۔

حوالہ جات 

پاکستان مسلم لیگ (ن) کے سیاست دان
ضلع سکردو کے شخصیات
غیر موجود سال پیدائش (بقید حیات شخصیات)
بقید حیات شخصیات